[{"text_idx": "#000002", "text": "Siemens Opcenter (tootmise planeerimise lahendus)"}, {"text_idx": "#000003", "text": "Kuidas hoida igapa\u0308evaselt silma peal, kui suur on kasum ja kuidas meie ettevo\u0303ttel tegelikult la\u0308heb?"}, {"text_idx": "#000005", "text": "Ku\u0308simused, kui suur on kasum ja kuidas meie ettevo\u0303ttel tegelikult la\u0308heb, on olulised nii tegevjuhile ja finantsjuhile kui ka teistele to\u0308o\u0308tajatele, kes mu\u0308u\u0308gitulemuste ja kasumi koju toomise eest ettevo\u0303ttes vastutavad."}, {"text_idx": "#000006", "text": "Klassikaline finantsaruandlus raporteerib andmeid tagantja\u0308rele."}, {"text_idx": "#000007", "text": "Power BI baasil loodud Columbuse juhtimisaruandluse lahendus toob juhtimisaruandluse aga reaalajas kandikul ka\u0308tte, et saaksid tulemustel silma peal hoida igapa\u0308evaselt."}, {"text_idx": "#000008", "text": "Juhtimisaruandluse lahendus vo\u0303imaldab igal ajahetkel vaadata, milline on u\u0308he vo\u0303i teise toote vo\u0303i osakonna kasumlikkus ning mis seisus on parasjagu aasta- vo\u0303i kuueelarve ta\u0308itmine."}, {"text_idx": "#000009", "text": "Tulemusi saab vo\u0303rrelda nii esialgse prognoosi kui ka eelmiste perioodidega. Na\u0308iteks vo\u0303id ja\u0308lgida, kust raha ettevo\u0303ttesse tuleb ja millised u\u0308ksused raha va\u0308lja viivad."}, {"text_idx": "#000010", "text": "Mis peamine, mu\u0308u\u0308gi ja kulude kokkuvo\u0303tmiseks ei ole enam vaja kuu lo\u0303ppu oodata. Pilvepo\u0303hine juhtimisaruandlus teeb info ko\u0303igi juhtide jaoks ka\u0308ttesaadavamaks ja aitab seisu ja\u0308lgida iga pa\u0308ev, soovi korral kasvo\u0303i 7 pa\u0308eva na\u0308dalas."}, {"text_idx": "#000011", "text": "Uus Power BI baasil loodud Columbuse juhtimisaruandluse lahendus lihtsustab mu\u0308u\u0308gijuhi, osakonnajuhi, raamatupidaja, finantsjuhi ja tegevjuhi to\u0308o\u0308d."}, {"text_idx": "#000012", "text": "Mis peamine, mu\u0308u\u0308gi ja kulude kokkuvo\u0303tmiseks ei ole enam vaja kuu lo\u0303ppu oodata"}, {"text_idx": "#000013", "text": "Lahendusse sisenemine ka\u0308ib la\u0308bi pilvepo\u0303hise portaali ReportA\u0308pp, mille kaudu saab kasutada ko\u0303iki teisi lahenduses olevaid funktsioone."}, {"text_idx": "#000014", "text": "Juhtimisaruandluse alla jooksevad kokku ettevo\u0303tte jaoks olulised vo\u0303tmena\u0308itajad, samuti kasumiaruanne, bilanss ja rahavood."}, {"text_idx": "#000015", "text": "Eelarvestamise mooduli kaudu saab koostada eelarveid ja prognoose, mille vastu tegelikku tulemust vo\u0303rreldakse."}, {"text_idx": "#000016", "text": "Kulude jagamine vo\u0303imaldab automatiseerida u\u0308ldkulude jaotamist erinevate tulemusu\u0308ksuste ja projektide vahel. La\u0308bi selle on vo\u0303imalik veelgi ta\u0308psemalt teada saada, milline on u\u0308he vo\u0303i teise projekti, kliendi, tuluu\u0308ksuse vo\u0303i toote tegelik omahind ja kasum."}, {"text_idx": "#000017", "text": "Kogu lahenduse su\u0308dameks on ReportA\u0308pp, mis on pilvepo\u0303hine ja loodud Power BI baasil. See on sisenemistee finantsaruandluse to\u0308o\u0308lauale ning eelarve ja kulude jagamise moodulitesse."}, {"text_idx": "#000018", "text": "ReportA\u0308pi avavaadet saab seadistada to\u0308o\u0308rollist la\u0308htuvalt \u2013 mu\u0308u\u0308gijuhile on olulised u\u0308hed na\u0308itajad, raamatupidajale ning tegevjuhile teised."}, {"text_idx": "#000019", "text": "ReportA\u0308pi sees olev juhtimisaruandlus na\u0308itab kiirelt ka\u0308tte kohad, kus eelarve on punases ja vastupidi, kus on la\u0308inud paremini kui esialgu oled julgenud prognoosida."}, {"text_idx": "#000020", "text": "ReportA\u0308pp seob u\u0308hte su\u0308steemi ja tervikuks finants- ja juhtimisaruanded, eelarve ja kulude jagamise lahenduse, seadistused ja abitabelid. Sisukorda on vo\u0303imalik lisada ka muud veebilehed ja Exceli failid."}, {"text_idx": "#000021", "text": "Juhtimisaruandluse to\u0308o\u0308laud \u2013 kasum, bilanss, vo\u0303tmena\u0308itajad ja rahavood"}, {"text_idx": "#000022", "text": "Kui klassikaliselt on juhtimisaruannete kokkupanek finantsjuhi vo\u0303i raamatupidaja vastutada, kes peab noppima andmeid erinevatest su\u0308steemidest, siis BI baasil juhtimisaruandluse lahendus teeb selle to\u0308o\u0308 to\u0308o\u0308taja eest a\u0308ra, va\u0308hendades sellega nii aruandluseks kuluvat aega, ka\u0308sito\u0308o\u0308 hulka kui ka vo\u0303imalikke na\u0308puvigu."}, {"text_idx": "#000023", "text": "Lahendus lihtsustab mu\u0308u\u0308gijuhi, osakonnajuhi, raamatupidaja, finantsjuhi ja tegevjuhi to\u0308o\u0308d"}, {"text_idx": "#000024", "text": "Kui raamatupidaja teeb kokkuvo\u0303tteid enamasti u\u0308ks kord kuus, siis automatiseeritud juhtimisaruandlus on kogu aeg va\u0308rskete andmetega taustal ka\u0308ttesaadav."}, {"text_idx": "#000025", "text": "See ta\u0308hendab veel ta\u0308psemat vaadet sellele, kui suur on sinu kasum ja veel paremat u\u0308levaadet, milline on ettevo\u0303tte tegelik tulemus. Seda ka kuu keskel, ilma et peaksid kuu lo\u0303ppu ja raamatupidaja poolt kokkupandavat aruannet ootama."}, {"text_idx": "#000026", "text": "Finantse saab ja\u0308lgida pa\u0308evade, kuu vo\u0303i aasta kaupa ja teha seda nii kontserni, ettevo\u0303tte, osakonna, a\u0308risuuna, tooteliini kui ka kliendi lo\u0303ikes."}, {"text_idx": "#000027", "text": "Lisaks vo\u0303imaldab lahendus automaatselt siia juurde liita kulud, mida u\u0308ldjuhul raamatupidamises laiali ei jagata, na\u0308iteks nagu u\u0308ldkulud."}, {"text_idx": "#000028", "text": "Tulemusi saab vo\u0303rrelda seatud eesma\u0308rkide ja prognoosidega vo\u0303i eelmiste perioodidega."}, {"text_idx": "#000029", "text": "Na\u0308idisvaade kasumiaruandest. Ta\u0308naste tulemuste vo\u0303rdlus eelmise aastaga ja ka\u0308esoleva aasta eelarvega:"}, {"text_idx": "#000030", "text": "Na\u0308idisvaade aruandest, kus vo\u0303rreldakse tegelikke ja prognoositud andmeid terve aasta vaates, kuude kaupa, juuni kuu seisuga. Ehk kasutajale na\u0308idatakse esimese poolaasta tegelik tulemus ja aasta viimase 6-kuu prognoos:"}, {"text_idx": "#000031", "text": "Juhtimisaruandlusest saame vastused ku\u0308simustele, kas kasum to\u0303otab tulla parem kui eelmisel aastal vo\u0303i ka na\u0308iteks, kui palju on meil veel kuuprognoosi ta\u0308itmiseni minna ehk kas suudame oma selle kuu mu\u0308u\u0308gieesma\u0308rgid u\u0308letada?"}, {"text_idx": "#000032", "text": "Finantsaruandluse kaudu kuvatakse ettevo\u0303tte vo\u0303tmena\u0308itajad, kasumiaruanne, bilanss, rahavood ja pa\u0308ringud pearaamatust. To\u0308o\u0308laua vaadet ja seal na\u0308idatavaid aruandeid saab seadistada ettevo\u0303tte- ja rollipo\u0303hiselt."}, {"text_idx": "#000033", "text": "Klassikaliselt vo\u0303tab keskmise suurusega ettevo\u0303ttes eelarve koostamine aega mitu kuud. Mida suurem on ettevo\u0303te, seda keerulisem kipub eelarve olema \u2013 mu\u0308u\u0308gieelarve, kaubaeelarve, sealt edasi palgad, teenused, u\u0308ldkulud."}, {"text_idx": "#000034", "text": "Eelarve koostamine Excelis vo\u0303ib olla piisav, seda aga ainult nii kaua, kuni ettevo\u0303tte protsessid muutuvad keerulisemaks ja ettevo\u0303ttes on juba 20-30 to\u0308o\u0308tajat."}, {"text_idx": "#000035", "text": "Kui eelarves on palju erinevaid tooteid, teenuseid, kaupasid ja lingitud faile, siis on kogu seda komplekti Excelis u\u0308sna tu\u0308likas hallata."}, {"text_idx": "#000036", "text": "Juhtimisaruandluse lahenduse eelarvestamise moodul vo\u0303imaldab koostada ja importida eelarveid vo\u0303i prognoose, neid hallata ja kinnitusringide abil kinnitada"}, {"text_idx": "#000037", "text": "Lisaks on suur oht, et kuskilt hakkab ka\u0308risema ehk keegi kustutab kogemata midagi a\u0308ra. Samuti on kohmakas eelarvete kinnitamine Exceliga, seda eriti siis, kui sisendit annavad mitmed osakonnad ja kinnitajaid on rohkem kui u\u0308ks."}, {"text_idx": "#000038", "text": "Kasumiaruanne tulemuste vo\u0303rdlemiseks, kuhu tuleb sisend eelarvestamise moodulist:"}, {"text_idx": "#000039", "text": "Eelarve on plaan tulevikuks, mida tuleb alati ka tegelikkusega vo\u0303rrelda. Seepa\u0308rast on eelarve u\u0308htlasi oluline sisend juhtimisaruandlusse, et meil tekiks baas, mille vastu end vo\u0303rdleme."}, {"text_idx": "#000040", "text": "Eelarve moodulisse on vo\u0303imalik importida ka Excelis koostatud eelarveid. Mugavam on siiski kogu protsess teha la\u0308bi samas su\u0308steemis ja sealsamas saata eelarved ka kinnitamisele."}, {"text_idx": "#000041", "text": "Juhtimisaruandluse lahenduse ta\u0308ispaketis on ko\u0303ik vo\u0303imalused selleks olemas ja eelarve koostamisel saab aluseks vo\u0303tta nii eelmisi eelarveid/prognoose kui ka tegelikke tulemusi."}, {"text_idx": "#000042", "text": "Selleks, et osakonna vo\u0303i toote kasumlikkust va\u0308lja arvutada, on vaja teada ko\u0303iki osakonna vo\u0303i tootega seonduvaid kulusid. Mu\u0308u\u0308gitulude ja otsekuludega on enamasti lihtne."}, {"text_idx": "#000043", "text": "Kulude jagamise mooduli abil on vo\u0303imalik ma\u0308a\u0308rata, millised kulud ja millistes proportsioonides jagamisele la\u0308hevad ning kuidas neid aruandluses kajastatakse."}, {"text_idx": "#000044", "text": "Keerulisemaks muutub asi siis, kui tahaksime siia juurde arvestada ko\u0303ikvo\u0303imalikud kaudsed kulud ja u\u0308ldkulud nagu na\u0308iteks kontorikulud, juhtimiskulud, tugito\u0308o\u0308tajate palgad jne."}, {"text_idx": "#000045", "text": "U\u0308ldjuhul u\u0308ldkulusid ja kaudkulusid raamatupidamislikult toodete ja projektide peale laiali ei jagata. Ta\u0308pse juhtimisarvestuse jaoks oleks need aga vajalik siiski lahti lu\u0308u\u0308a, mis Exceli mo\u0303istes on peen ka\u0308sito\u0308o\u0308."}, {"text_idx": "#000046", "text": "Lahenduseks on kulude jagamise automatiseerimine. Just sellist lahendust pakub juhtimisaruandluse lahenduse kulude jagamise moodul, mille abil on vo\u0303imalik ma\u0308a\u0308rata, millised kulud ja millistes proportsioonides jagamisele la\u0308hevad ning kuidas neid aruandluses kajastatakse."}, {"text_idx": "#000047", "text": "Moodul viib andmed ta\u0308isautomaatselt kokku finantsjuhtimise vaatesse, andes veel to\u0303esema pildi sellest, kuidas ettevo\u0303ttel siis ikkagi pa\u0308riselt la\u0308heb"}, {"text_idx": "#000048", "text": "Kulude jagamine to\u0308o\u0308tab ta\u0308isautomaatselt ja tulemusi saab vajadusel ka\u0308sitsi korrigeerida. Moodul viib andmed kokku finantsjuhtimise vaatesse, andes veel to\u0303esema pildi sellest, kuidas ettevo\u0303ttel siis ikkagi pa\u0308riselt la\u0308heb."}, {"text_idx": "#000049", "text": "Columbuse juhtimisaruandluse lahendus on eelko\u0303ige mo\u0303eldud suurematele ja keerukamate protsessidega ettevo\u0303tetele."}, {"text_idx": "#000050", "text": "Mikroettevo\u0303tjad sellest palju ei vo\u0303ida. Kui aga ettevo\u0303ttes on mitu osakonda vo\u0303i tegemist on kontserniga, kus iga u\u0308ksuse tulemust on vaja eraldi mo\u0303o\u0303ta, siis on selline juhtimisaruandlussu\u0308steem va\u0308ga suureks abiks."}, {"text_idx": "#000051", "text": "Lisaks vo\u0303imaldab see oluliselt mugavamaks muuta eelarvestamise protsessi ja teha juhtimisaruanded veel ta\u0308psemaks, sest sisse saab arvestada ka kaudseid kulusid."}, {"text_idx": "#000052", "text": "Automatiseeritud Columbuse juhtimisaruandluse lahendus aitab:"}, {"text_idx": "#000053", "text": "ko\u0303igil projektijuhtidel, osakonnajuhtidel ja tulemuse eest vastutajatel igal ajahetkel pilku peal hoida, mis seis eelarve ta\u0308itmisega parasjagu on ning kui suur on kasum,\nhoida kokku to\u0308o\u0308tajate aega ja va\u0308hendada rumalat ka\u0308sito\u0308o\u0308d,\nva\u0308hendada ka\u0308sito\u0308o\u0308na andmete liigutamisel vo\u0303imalike vigade teket."}, {"text_idx": "#000054", "text": "Tegemist on ettevo\u0303ttepo\u0303hise kuutasulise paketiga, millele ta\u0308na ei ole paremat alternatiivi. A\u0308ritarkvara litsentsid on tunduvalt kallimad."}, {"text_idx": "#000055", "text": "Columbuse juhtimisaruandluse lahendus pakub pilvepo\u0303hist juhtimisaruandlust, kuhu andmed jooksevad kokku automaatselt ja on ka\u0308ttesaadavad igale juhile just talle sobival ajal."}, {"text_idx": "#000056", "text": "Tahad juhtimisaruandluse vo\u0303imalustest rohkem teada?"}, {"text_idx": "#000057", "text": "Kui Sul tekkis juhtimisaruandluse teemal mo\u0303tteid, ku\u0308simusi vo\u0303i soovid juhtimisaruandluse automatiseerimisest rohkem teada saada, vo\u0303ta meiega julgelt u\u0308hendust."}, {"text_idx": "#000058", "text": "Arutame ettevo\u0303tte vajadused ja vo\u0303imalused la\u0308bi ning asume koos tegutsema!"}, {"text_idx": "#000059", "text": "Kristen on Columbus Eesti a\u0308rianalu\u0308u\u0308tika juhtivkonsultant, kelle supervo\u0303ime on u\u0308hendada oma sektoripo\u0303hised teadmised ko\u0303rgelennulise a\u0308rianalu\u0308u\u0308tikaga ning seela\u0308bi pakkuda lahendusi, mis loovad ettevo\u0303tetele to\u0303elist va\u0308a\u0308rtust. Ta on hariduselt o\u0308konomist, kogemuselt u\u0308le 20 aastase staaz\u030ciga finantsjuht, aga hinges ja tegudes aruandluslahenduste ekspertpraktik. Andmed tegudeks! pole tema suus so\u0303nako\u0303lks vaid missioon."}, {"text_idx": "#000060", "text": "Share \u201dKuidas hoida igapa\u0308evaselt silma peal, kui suur on kasum ja kuidas meie ettevo\u0303ttel tegelikult la\u0308heb?\u201d on:"}, {"text_idx": "#000061", "text": "Kuidas me saame Sulle kasulikud olla?"}]